«Ոսկե ծիրանի» ամենամյա լիարժեք կայացումը ապահովելու մղումով ամբողջ տարվա ընթացքում անխոնջ գործել էր համախոհների թիմով ձևավորված աշխատակազմը: Ուշագրավ կինոմտահղացումների ծնունդը խթանելու նպատակասլացությամբ զարգացվել էր հարակից` «Վեբ ծիրան» փառատոնը: Նոր սերնդի շնորհալի ներկայացուցիչների մասնագիտացումը խորացնելու սրտացավությամբ հիմնվել էր «Ոսկե ծիրանի» կինոդպրոցը: Համահայկական իրազեկման միտումով կենսագործվել էր փառատոնի ավարտից հետո «Անիվների վրա» «Ծիրանաբովանդակության» շրջապտույտը ՀՀ մարզեր, Ջավախք...